ལེའུ་བདུན་པ།རང་བཙན་གྱི་དོན་དུ་དམག་འཐབ།རྩོམ་པ་པོ།ཆུང་ཚེ་རིང་།སྤེལ་ས།བོད་ཀྱི་དུས་བབས།སྤེལ་དུས།༢༠༡༦།༢།༣ལྷག་དཀར་ཉིན།ཀློག་པ་པོས་དྲན་ངེས་པར་ལྟར།ཕྱི་ལོ་༡༧༧༦ཟླ་བ་༣ཚེས་༤ཉིན་དབྱིན་དམག་རྣམས་བྷོ་སེ་ཊོན་གྱི་གྲུ་ཁ་ནས་འཐེན་ཏེ་ཁེ་ཎ་ཌའི་ཕྱོགས་སུ་ཉེན་གཡོལ་དུ་སོང་བ་རེད།འོན་ཀྱང་ཟླ་བ་བཞིའི་རྗེས་སུ་ཨ་རི་བ་ཚོས་རང་བཙན་གསལ་བསྒྲགས་ཀྱི་རྟེན་འབྲེལ་བྱེད་བཞིན་པའི་སྐབས་སུ།དབྱིན་དམག་གི་དམག་གྲུ་བརྒྱ་ཕྲག་མང་པོ་ཨ་རིར་ཚུར་ཡོང་སྟེ།ནིའུ་ཡོག་གི་གྲུ་ཁར་སླེབས་པ་མ་ཟད།དེ་ནས་བཟུང་་་